Jabarkan Latar wingking dari Ons Untoro dalam bahasa jawa

Ons Untoro miwiti kiprahipun minangka seniman awit dasawarsa 1980-an. Pakaryanipun awujud artikel, resensi buku, lan geguritan dipunmot wonten sawenèh ariwarta, kalawarta, lan jurnal antawisipun Berita Nasional, Masa Kini, Kedaulatan Rakyat, Minggu Pagi, Suara Merdeka, Minggu Ini, Sinar Harapan, Simponi. Taun 1991 dumugi 1999 anggitanipun kamot wonten Bernas, Kedaulatan Rakyat, Kalawarta Kabudayan Basis, Kalawarta Kabudayan Citra Yogya, Kalawarta Kabudayan Busos. Awit taun 2001, Ons nyerat pambuka katalog pamèran kagunan rupa ingkang dipuncakaken wonten Gladri Tembi Rumah Budaya, Pameran Temporer Musiyum Sonobudoyo Yogyakarta ingkang dipunwontenaken saben wulan. Oktober 2011, Ons mandhégani ngadegipun adicara kasusastran saben wulan wonten ing Museum Rumah Budaya Tembi, kanthi tajuk Sastra Bulan Purnama. Adicara punika, kajawi minangka sarana pamaosan geguritan, dramatisasi geguritan, musikalisasi geguritan para sastrawan saking sakpérang kutha ing Indonesia, kadhang kala ugi ngandhut adicara pambabaran buku-buku sastra lan pamèran kagunan rupa.